CELEX: 52014PC0246
Language: hu
Date: 2014-05-05
Title: Javaslat AZ EURÓPAI PARLAMENT ÉS A TANÁCS IRÁNYELVE az élelmiszerekre vonatkozó kérdések tudományos vizsgálatában a tagállamok által a Bizottságnak nyújtott támogatásról és a tagállamok együttműködéséről szóló, 1993. február 25-i 93/5/EGK tanácsi irányelv hatályon kívül helyezéséről

|
			
		
		
		52014PC0246
		
			Javaslat AZ EURÓPAI PARLAMENT ÉS A TANÁCS IRÁNYELVE az élelmiszerekre vonatkozó kérdések tudományos vizsgálatában a tagállamok által a Bizottságnak nyújtott támogatásról és a tagállamok együttműködéséről szóló, 1993. február 25-i 93/5/EGK tanácsi irányelv hatályon kívül helyezéséről /* COM/2014/0246 final - 2014/0132 (COD) */
			
				
		
		
			
			   	INDOKOLÁS
A Bizottság javaslatot tesz egy európai
parlamenti és tanácsi irányelvre az élelmiszerekre vonatkozó kérdések
tudományos vizsgálatában a tagállamok által a Bizottságnak nyújtott
támogatásról és a tagállamok együttműködéséről szóló, 1993. február
25-i 93/5/EGK tanácsi irányelv hatályon kívül helyezéséről. 
1.         A
JAVASLAT HÁTTERE
2012 decemberében a Bizottság elindította a
Célravezető és hatásos szabályozás programot[1] (REFIT) annak
érdekében, hogy a vállalkozások, a munkavállalók és a polgárok számára
egyszerű, világos, stabil és kiszámítható szabályozási keretet
biztosíthasson.
Ebben az összefüggésben a Bizottság
kötelezettséget vállalt a feleslegessé vagy elavulttá vált szabályok hatályon
kívül helyezésére.
A 93/5/EGK tanácsi irányelv célja az élelmiszerügyi
tudományos bizottság megfelelő működésének – a tagállamok tudományos
támogatásának ösztönzése, valamint az illetékes nemzeti testületekkel az
élelmiszer-biztonságra vonatkozó tudományos kérdésekkel kapcsolatban
történő együttműködés megszervezése révén megvalósuló – biztosítása
volt. Az élelmiszerügyi tudományos bizottságot eredetileg a 74/234/EGK
bizottsági határozat[2]
hozta létre, majd helyébe lépett a 95/273/EK bizottsági határozattal[3] létrehozott
élelmiszerügyi tudományos bizottság, amelyet végül felváltott a 97/579/EK
bizottsági határozattal[4]
létrehozott élelmiszerügyi tudományos bizottság.
A 178/2002/EK európai parlamenti és tanácsi
rendelet[5]
hatálybalépése óta az élelmiszerügyi tudományos bizottságra bízott tudományos
feladatokat az Európai Élelmiszerbiztonsági Hatóság (EFSA) tudományos
bizottsága és testületei vették át. Az élelmiszerügyi tudományos bizottságot
létrehozó 97/579/EK bizottsági határozat helyébe később a 2004/210/EK
bizottsági határozat[6]
lépett.
A 178/2002/EK rendelet alapján az EFSA vált a
tagállamokkal és a Hatóság küldetésébe tartozó területeken tevékenykedő
megfelelő nemzeti testületekkel történő tudományos együttműködés
megszervezésért felelős illetékes hatósággá. 
Ezért a 93/5/EGK tanácsi irányelv
elavult, így hatályon kívül kell helyezni. 
A tanácsi irányelv jellege miatt nincs szükség
a tagállamok és a Bizottság 2011. szeptember 28-i együttes politikai
nyilatkozatában[7]
említett magyarázó dokumentumokra.
A Bizottságot ezért felkérik ezen javaslat
elfogadására és az Európai Parlamentnek, a Tanácsnak, az Európai Gazdasági és
Szociális Bizottságnak, valamint a nemzeti parlamenteknek történő
haladéktalan továbbítására.
2.         KÖLTSÉGVETÉSI
HATÁSOK
A javaslat nincs hatással az uniós
költségvetésre. 
2014/0132 (COD)
Javaslat
AZ EURÓPAI PARLAMENT ÉS A TANÁCS
IRÁNYELVE
az élelmiszerekre vonatkozó kérdések
tudományos vizsgálatában a tagállamok által a Bizottságnak nyújtott
támogatásról és a tagállamok együttműködéséről szóló, 1993. február
25-i 93/5/EGK tanácsi irányelv hatályon kívül helyezéséről
(EGT-vonatkozású szöveg)
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Unió
működéséről szóló szerződésre és különösen annak
114. cikkére,
tekintettel az Európai Bizottság javaslatára,
a jogalkotási aktus tervezete nemzeti
parlamenteknek való megküldését követően,
tekintettel az Európai Gazdasági és Szociális
Bizottság véleményére[8],
rendes jogalkotási eljárás keretében,
mivel:
(1)       A Célravezető és hatásos
szabályozás program (REFIT) keretében a Bizottság a vállalkozások, a
munkavállalók és a polgárok számára egyszerű, világos, stabil és
kiszámítható szabályozási keret biztosítására kötelezte el magát.
(2)       A 93/5/EGK tanácsi irányelv[9] célja az élelmiszerügyi
tudományos bizottság megfelelő működésének – a tagállamok
részéről a bizottság számára nyújtott tudományos támogatás ösztönzése,
valamint a megfelelő nemzeti testületekkel az élelmiszer-biztonságra
vonatkozó tudományos kérdésekkel kapcsolatban történő együttműködés
megszervezése révén megvalósuló – biztosítása volt.
(3)       A 178/2002/EK európai
parlamenti és tanácsi rendelet[10]
hatálybalépése óta a 93/5/EGK irányelvben az élelmiszerügyi tudományos
bizottságra bízott tudományos feladatokat az Európai Élelmiszerbiztonsági
Hatóságra (EFSA) ruházták át, és jelenleg a 178/2002/EK rendelet rendelkezései
az irányadók vonatkozásukban.
(4)       Az élelmiszerügyi tudományos
bizottságot létrehozó 97/579/EK bizottsági határozat[11] helyébe később a
2004/210/EK bizottsági határozat[12]
lépett.
(5)       A 178/2002/EK rendelet
alapján az EFSA vált a tagállamokkal és az EFSA küldetésébe tartozó területeken
tevékenykedő megfelelő nemzeti testületekkel történő tudományos
együttműködés megszervezésért felelős illetékes hatósággá. A 178/2002/EK
rendelet 22. cikke különösképpen előírja, hogy az EFSA szorosan
együttműködik a tagállamok illetékes testületeivel, a tagállamok pedig
együttműködnek az EFSA-val és segíteniük kell küldetésének ellátásában.
(6)       Ezért a 93/5/EGK tanácsi
irányelv elavult, így hatályon kívül kell helyezni,
ELFOGADTA EZT AZ IRÁNYELVET:
1. cikk
A 93/5/EGK tanácsi irányelv hatályát veszti.
2. cikk
A tagállamok
legkésőbb [ennek az irányelvnek az Európai Unió Hivatalos Lapjában
történő kihirdetését követő 12. hónapjának utolsó napján]
hatályba léptetik azokat a törvényi, rendeleti és közigazgatási
rendelkezéseket, amelyek szükségesek ahhoz, hogy ennek az irányelvnek
megfeleljenek. A tagállamok haladéktalanul közlik a Bizottsággal az említett
rendelkezések szövegét, amelyekben hivatkozni kell erre az irányelvre, vagy
azokhoz hivatalos kihirdetésük alkalmával ilyen hivatkozást kell fűzni. A
hivatkozás módját a tagállamok határozzák meg.
A tagállamok közlik
a Bizottsággal nemzeti joguk azon főbb rendelkezéseinek szövegét,
amelyeket az ezen irányelv által szabályozott területen fogadnak el.
3. cikk
Ez az irányelv az Európai Unió Hivatalos
Lapjában való kihirdetését követő huszadik napon lép hatályba.
4. cikk
Ennek az
irányelvnek a tagállamok a címzettjei.
Kelt Brüsszelben, -án/-én.
az Európai Parlament részéről                      a
Tanács részéről
az elnök                                                          az
elnök
[1]               COM(2012) 746 végleges.
[2]               A Bizottság 1974. április 16-i 74/234/EGK határozata egy
élelmiszerügyi tudományos bizottság létrehozásáról (HL L 136., 1974.5.20.,
1. o.).
[3]               A Bizottság 1995. július 6-i 95/273/EK határozata egy
élelmiszerügyi tudományos bizottság létrehozásáról (HL L 167., 1995.7.18.,
22. o.).
[4]               A Bizottság 1997. július 23-i 97/579/EGK határozata a
fogyasztói egészségvédelem és az élelmiszer-biztonság területén tudományos
bizottságok létrehozásáról (HL L 237., 1997.8.28., 18. o.).
[5]               Az Európai Parlament és a Tanács 2002. január 28-i
178/2002/EK rendelete az élelmiszerjog általános elveiről és
követelményeiről, az Európai Élelmiszerbiztonsági Hatóság létrehozásáról
és az élelmiszerbiztonságra vonatkozó eljárások megállapításáról (HL L 31.,
2002.2.1., 1. o.).
[6]               A Bizottság 2004. március 3-i 2004/210/EK határozata a
fogyasztók biztonsága, a közegészségügy és a környezet területén tudományos
bizottságok létrehozásáról (HL L 66., 2004.3.4., 45. o.).
[7]               HL C 369., 2011.12.17., 14. o.
[8]               HL C […], […], […]. o.
[9]               A Tanács 1993. február 25-i 93/5/EGK irányelve az
élelmiszerekre vonatkozó kérdések tudományos vizsgálatában a tagállamok által a
Bizottságnak nyújtott támogatásról és a tagállamok együttműködéséről
(HL L 52., 1993.3.4., 18. o.).
[10]             Az Európai Parlament és a Tanács 2002. január 28-i
178/2002/EK rendelete az élelmiszerjog általános elveiről és
követelményeiről, az Európai Élelmiszerbiztonsági Hatóság létrehozásáról
és az élelmiszerbiztonságra vonatkozó eljárások megállapításáról (HL L 31.,
2002.2.1., 1. o.).
[11]             A Bizottság 1997. július 23-i 97/579/EGK határozata a
fogyasztói egészségvédelem és az élelmiszer-biztonság területén tudományos
bizottságok létrehozásáról (HL L 237., 1997.8.28., 18. o.).
[12]             A Bizottság 2004. március 3-i 2004/210/EK határozata a
fogyasztók biztonsága, a közegészségügy és a környezet területén tudományos
bizottságok létrehozásáról (HL L 66., 2004.3.4., 45. o.).